b'\n_START_ARTICLE_\nSalko biologini\xc5\xb3 studij\xc5\xb3 institutas\n_START_PARAGRAPH_\nSalko biologini\xc5\xb3 studij\xc5\xb3 institutas\xc2\xa0\xe2\x80\x93 pirmaujantis tarptautiniu mastu mokslini\xc5\xb3 tyrim\xc5\xb3 institutas; Jonas Salk vardo \xc4\xafstaiga JAV. Institutas yra nepriklausoma, pelno nesiekianti organizacija La Jola miestelyje, Piet\xc5\xb3 Kalifornijoje. Institutas yra reguliariai vertinamas kaip vienas i\xc5\xa1 auk\xc5\xa1\xc4\x8diausi\xc4\x85 status\xc4\x85 turin\xc4\x8di\xc5\xb3 mokslo \xc4\xafstaig\xc5\xb3 JAV ir pasaulio mastu pagal biologijos ir medicinos mokslini\xc5\xb3 tyrim\xc5\xb3 reik\xc5\xa1mingum\xc4\x85 ir kokyb\xc4\x99 . 2004\xc2\xa0m. \xe2\x80\x9eTimes" \xc5\xbeurnalas Salko institut\xc4\x85 \xc4\xafvertino kaip geriausi\xc4\x85 pasaulyje biomedicinos tyrim\xc5\xb3 institut\xc4\x85. 2009\xc2\xa0m. \xe2\x80\x9eScienceWatch\xe2\x80\x9c vertinimais\xc2\xa0\xe2\x80\x93 pirmaujanti mokslo \xc4\xafstaiga neurobiologijos ir elgsenos psichologijos srityse. Institut\xc4\x85 1960\xc2\xa0m. \xc4\xafk\xc5\xabr\xc4\x97 Jonas Salk, kuris suk\xc5\xabr\xc4\x97 vakcin\xc4\x85 nuo poliomielito._NEWLINE_J. Salk, \xc4\xaftakojamas \xc5\xbemonos, \xc5\xbeinomos pranc\xc5\xabz\xc5\xb3 meninink\xc4\x97s Francoise Gilot siek\xc4\x97 i\xc5\xa1vystyti mokslo \xc4\xafstaig\xc4\x85, kurioje mokslai ir menai susiliet\xc5\xb3 \xc4\xaf unikali\xc4\x85 sintez\xc4\x99. Institutas \xc4\xafsik\xc5\xabr\xc4\x99s unikaliame architekt\xc5\xabriniame statinyje, jame kasmet vyksta koncertai \xe2\x80\x9ePo \xc5\xbevaig\xc5\xbed\xc4\x97mis\xe2\x80\x9c bei paskaitas skaito \xc4\xaf\xc5\xbeym\xc5\xabs menininkai. \xc5\xa0ia prasme Salko siekis primena \xe2\x80\x9eStiklo karoliuk\xc5\xb3 \xc5\xbeaidim\xc4\x85\xe2\x80\x9c, sumanyt\xc4\x85 ir apra\xc5\xa1yt\xc4\x85 ra\xc5\xa1ytojo Hermano Hes\xc4\x97s k\xc5\xabrinyje \xe2\x80\x9eDas Glasperlenspiel\xe2\x80\x9c. Neretai Salko institutas yra vaizdingai vadinamas Oksbrid\xc5\xbeu prie j\xc5\xabros (angl. Oxbridge-on-sea)._NEWLINE_Kuriant institut\xc4\x85 dalyvavo Jacob Bronowski, Francis Crick ir Leo Szilard. Instituto Patik\xc4\x97tini\xc5\xb3 taryboje dalyvauja Pablo Picasso dukra Paloma Picasso, \xe2\x80\x9eQualcomm\xe2\x80\x9c kompanijos steig\xc4\x97jas Irvin Jacobs ir kiti nusipeln\xc4\x99 filantropai.\n_START_SECTION_\nNobelio laureatai\n_START_PARAGRAPH_\nInstitute dirba keturi Nobelio premijos laureatai: Elizabeth Blackburn, Sydney Brenner, Renato Dulbecco ir Roger Guillemin. Du Salko instituto Nobelio laureatai jau yra mir\xc4\x99: Francis Crick ir Robert W. Holley. Dar penki Salko institute apmokyti mokslininkai yra gav\xc4\x99 Nobelio premijas._NEWLINE_Skai\xc4\x8diuojant pagal Nobelio laureat\xc5\xb3 skai\xc4\x8di\xc5\xb3, tenkant\xc4\xaf profes\xc5\xabros skai\xc4\x8diui, tai did\xc5\xbeiausi\xc4\x85 nobelist\xc5\xb3 koncentracij\xc4\x85 turinti \xc4\xafstaiga pasaulyje.\n_START_SECTION_\nIstorija\n_START_PARAGRAPH_\nSalkas ir Kanas prad\xc4\x97jo derybas d\xc4\x97l instituto \xc4\xafsteigimo su San Diego miesto savivaldybe 1960\xc2\xa0m. kovo m\xc4\x97n., pra\xc5\xa1ydami, kad institutui b\xc5\xabt\xc5\xb3 dovanotas \xc5\xbeem\xc4\x97s sklypas netoli vandenyno pakran\xc4\x8di\xc5\xb3 Torrey Pines (San Diegas, Kalifornija). Ta vieta buvo paskirta institutui po referendumo 1960\xc2\xa0m. bir\xc5\xbeelio m\xc4\x97n._NEWLINE_1962\xc2\xa0m. prasid\xc4\x97jo statybos._NEWLINE_1963\xc2\xa0m. ma\xc5\xbea dalis mokslinink\xc5\xb3 atsik\xc4\x97l\xc4\x97 \xc4\xaf pirm\xc4\x85sias laboratorijas._NEWLINE_Papildomi pastatai, suprojektuoti \xe2\x80\x9eAnshen & Allen\xe2\x80\x9c, i\xc5\xa1kilo paskutiniame XX a. de\xc5\xa1imtmetyje._NEWLINE_Jono Salko atminimui prie instituto vart\xc5\xb3 grindinyje yra instaliuota auksin\xc4\x97 plok\xc5\xa1t\xc4\x97 su jo \xc5\xbeod\xc5\xbeiais: \xe2\x80\x9eViltis slypi svajon\xc4\x97se, vaizduot\xc4\x97je, ir dr\xc4\x85soje t\xc5\xb3, kurie i\xc5\xa1dr\xc4\xafsta paversti svajones \xc4\xaf tikrov\xc4\x99".\n_START_SECTION_\nArchitekt\xc5\xabra\n_START_PARAGRAPH_\nInstitutas yra pastat\xc5\xb3 pastat\xc5\xb3 komplekse. J\xc4\xaf suk\xc5\xabr\xc4\x97 Louis Kahn firma. Kano kompleksas yra sudarytas i\xc5\xa1 dviej\xc5\xb3 simetrini\xc5\xb3 pastat\xc5\xb3 su vandens srovele sr\xc5\xabvan\xc4\x8dia vidinio kiemo vidurio, link vandenyno horizonto. Kurdamas \xc5\xa1\xc4\xaf ansambl\xc4\xaf Kanas naudojosi Egipto \xc5\xa1ventykl\xc5\xb3 principais, ir nukreip\xc4\x97 upel\xc4\xaf \xc4\xaf t\xc4\x85 ta\xc5\xa1k\xc4\x85 horizonte, kuriame saul\xc4\x97 leid\xc5\xbeiasi lygiadienio metu, pagal dievo Ra garbintoj\xc5\xb3 simbolik\xc4\x85. Pastatai sukurti taip kad jie skatint\xc5\xb3 bendradarbiavim\xc4\x85, taigi tarp laboratorij\xc5\xb3 n\xc4\x97ra skirian\xc4\x8di\xc5\xb3j\xc5\xb3 sien\xc5\xb3. Nors pastatai yra \xc5\xa1e\xc5\xa1iaauk\xc5\xa1\xc4\x8diai, tik kas antras auk\xc5\xa1tas yra naudojamas kaip laboratorij\xc5\xb3 erdv\xc4\x97, o tarpiniai auk\xc5\xa1tai yra naudojami kaip \xe2\x80\x9eservisiniai\xe2\x80\x9c, kuriuose yra sumontuota laboratorin\xc4\x97 aparat\xc5\xabra._NEWLINE_Betone, naudotame instituto statyboje, yra \xc4\xafmai\xc5\xa1yta ugnikalnio pelen\xc5\xb3 pagal senov\xc4\x97s rom\xc4\x97n\xc5\xb3 technologij\xc4\x85, ir d\xc4\x97l to pastatas pasi\xc5\xbeymi \xc5\xa1ilta, rausva spalva._NEWLINE_Instituto miestelis buvo sukurtas architekto Louis Kahn, kilusio i\xc5\xa1 Estijos. Instituto steig\xc4\x97jas Salkas siek\xc4\x97 sukurti \xc4\xafsp\xc5\xabding\xc4\x85 miestel\xc4\xaf, kuris pritraukt\xc5\xb3 geriausius pasaulio mokslininkus. Kano suprojektuoti pastatai buvo paskelbti JAV architekt\xc5\xabriniu paminklu, ir Kalifornijos Istorini\xc5\xb3 resurs\xc5\xb3 komisijos pripa\xc5\xbeintas istorine vieta.\n_START_SECTION_\nMokslinink\xc5\xb3 apmokymo programa\n_START_PARAGRAPH_\nNors Institute neteikiami mokslo laipsniai, ta\xc4\x8diau susitarimo su \xc5\xa1alia esan\xc4\x8diu Kalifornijos universitetu d\xc4\x97ka priimami pastarajame besimokantys doktorantai mokslini\xc5\xb3 tyrim\xc5\xb3 vykdymui, o Instituto profesoriai turi asocijuoto d\xc4\x97stytojo status\xc4\x85 Universitete._NEWLINE_Be to, Institute dirba didelis b\xc5\xabrys jaun\xc5\xb3 mokslo daktar\xc5\xb3, postdoktorant\xc5\xb3.\n_START_SECTION_\nAdministracija\n_START_PARAGRAPH_\nInstitutui \xc5\xa1iuo metu vadovauja Dr. William Brody (nuo 2009\xc2\xa0m. kovo m\xc4\x97n)._NEWLINE_William R. Brody yra Salko instituto prezidentas nuo 2009\xc2\xa0m. kovo 1 d. Irwin M. Jacobs yra Patik\xc4\x97tini\xc5\xb3 tarybos pirmininkas._NEWLINE_Joanne Chory yra akademinio senato vadovas.'